22/06/2015 | Administración LocalProvincial
Deputación Provincial da Coruña
Intervención Xeral e Xestión Económica-Financeira. Serv. Fiscaliz. e Control Financ. Sec. Control II
Ordenanza provincial do control financeiro de subvencións

O Pleno da Deputación provincial da Coruña, en sesión ordinaria do 24 de abril do 2015 aprobou a “Ordenanza provincial reguladora do control financeiro de subvencións e dos procedementos de reintegro e sancionadores derivados” da que se procede a publicar o seu texto íntegro, para xeral coñecemento trala exposición pública sen que se presentara reclamación algunha contra dito expediente. Dentro dos distintos ámbitos de acción pública que desenvolve a Deputación da Coruña, a acción de fomento ten como finalidade promover as iniciativas doutras administracións públicas, principalmente dos concellos, para conseguir unha maior eficacia e mesma eficiencia nas súas políticas públicas de gasto; e, respecto das entidades non lucrativas, dáselle impulso á súa actuación, que sendo inicialmente privada, se reconduce a unha utilidade pública ou interese social, tal como require o artigo 2 da Lei xeral de subvencións. Para o exercicio desta acción, a Deputación aplica anualmente unha parte moi significativa dos seus recursos, no marco dunha política orzamentaria fundamentada no principio de estabilidade e limitación ao crecemento do gasto, polo que os créditos dos capítulos IV e VII do orzamento provincial previstos para este fin, débense xestionar procurando o maior rigor xurídico e a máxima eficiencia económica. Precisamente, desde unha visión económica, tamén o gasto público canalizado a través de subvencións pretende ter un efecto multiplicador, tanto no consumo (subvencións correntes) como no investimento (subvencións de capital). Baixo tales principios, na lexislación vixente, o exercicio do control financeiro de subvencións imponse como unha tarefa de obrigada execución, pois a administración concedente ten que coñecer con exactitude a realidade formal e material na que se efectúa o gasto subvencionado e, en definitiva, a consecución do fin público previsto. Así mesmo, realizado o control e emitido o informe correspondente, cando se aprecien irregularidades, é necesario executar os procedementos de reintegro e sancionador para, por unha banda, recuperar para o erario público os fondos mal aplicados e, por outra banda, sancionar as condutas infractoras que se apreciaron, tendo sempre presente o Principio de legalidade no exercicio da potestade sancionadora da administración. A razón última do establecemento do control sobre os fondos públicos en poder de terceiras persoas é que a subvención é un negocio xurídico modal, e por iso, os fondos son públicos, en tanto non se cumpran as condicións ou os obxectivos de interese público para os que se entregaron. O obxecto do control financeiro das subvencións e outras axudas públicas, pode resumirse dicindo que abarca a verificación da correcta obtención e aplicación das subvencións e axudas públicas polos seus beneficiarios. Xa desde o ano 2006, a Deputación vén realizando tarefas de control financeiro sobre as subvencións pagas no exercicio anterior, empregando para tal os medios propios dos que dispón a Intervención. Desde entón, ano tras ano estase elevando ao Pleno un informe-resumo das actuacións realizadas, no que se expoñen os resultados do Plan de auditorías, dando conta, así mesmo das principais irregularidades detectadas, así como dos procedementos de reintegro e as sancións impostas. Precisamente foi no exercicio da potestade sancionadora onde se apreciou a maior necesidade dun desenvolvemento regulamentario da Lei de subvencións, xa que, tanto para a mellor definición das condutas infractoras, como para a correcta gradación das sancións baixo os principios de culpabilidade e proporcionalidade, os criterios legais non son suficientes para apreciar e ponderar adecuadamente a multiplicidade de feitos irregulares e a variedade de condutas detectadas nas persoas responsables na xestión, xustificación e aplicación dos fondos públicos obtidos. Por iso, pola habilitación legal do artigo 64 da Lei de subvencións, introdúcense na presente ordenanza as especificacións e gradacións ao cadro de infraccións e sancións establecido legalmente, sen que isto supoña tipificar as novas infraccións, dado que se vulneraría o Principio de legalidade neste ámbito de regulación. Así mesmo, aprovéitase o texto normativo para desenvolver e concretar os abundantes trámites que se levan a cabo nos procedementos de control financeiro e de reintegro, algúns deles simplemente enunciados na lei con certa sobriedade, polo que se espera que este desenvolvemento regulamentario contribúa a introducir maior seguridade xurídica, tanto nos actos ditados polos funcionarios que asumen estas tarefas como na actuación dos administrados, todo isto no marco dos principios enumerados no artigo 3 da Lei 30/92, do réxime xurídico das administracións públicas e procedemento administrativo común, destacando sobre todo o sometemento á Constitución, a Lei e ao dereito. A continuación regúlanse todos os aspectos comentados anteriormente, mantendo como sistemática a orde cronolóxica na que se desenvolven os procedementos: en primeiro lugar o control financeiro sobre as subvencións, nun segundo termo os procedementos de reintegro e, finalmente, as especificacións introducidas sobre as infraccións leves e á gradación das sancións, para o correcto exercicio da potestade sancionadora nos expedientes sancionadores.1.-Conforme a habilitación legal establecida na Disposición adicional décimo cuarta e no artigo 64 da Lei 38/2003, do 17 de novembro, xeral de subvencións, a presente ordenanza ten por obxecto o seu desenvolvemento regulamentario, respecto ao control financeiro de subvencións, de reintegro e sancionadores, ben proceda da competencia da propia Deputación no control dos seus fondos públicos ou ben se exerza en virtude de delegación de funcións conferidas polos concellos da provincia conforme as Bases aprobadas polo Pleno para o efecto.2.-Igualmente aplicarase ao control financeiro que se realice sobre os perceptores de entregas de diñeiro sen contraprestación que se realicen ás entidades e fundacións privadas sin ánimo de lucro da provincia.3.-Do control financeiro realizado, poderán derivarse, no seu caso, expedientes de reintegro e/ou sancionadores.4.-Os capítulos referidos ao control financeiro e ao procedemento de reintegro tamén resultarán de aplicación aos expedientes que se deriven do control doutros pagos que non teñan a natureza de subvencións, como transferencias, cotas de socio ou prezos de contraprestación nos contratos.1.- Conforme co establecido no artigo 219 do Texto refundido da lei reguladora das facendas locais, correspóndelle á Intervención Xeral, como titular do control interno, a emisión de calquera informe de control financeiro no que se verifique a correcta aplicación dos fondos públicos da entidade.2.- A dita función poderá ser realizada directamente pola persoa titular do órgano ou ben, mediante a súa delegación, por persoas funcionarias que participen no exercicio de funcións reservadas, sempre que pertenzan á subescala de Intervención – Tesourería de funcionarios de administración local con habilitación de carácter nacional.3.- Baixo a responsabilidade da Intervención Xeral, o funcionario titular da Xefatura de Sección II e o persoal do Negociado de Control financeiro e auditoría levará a cabo as seguintes actuacións: a) A elaboración e seguimento do Plan anual de auditorías. b) Tramitación das denuncias públicas, que poderán derivar ou non en expedientes de control financeiro. c) A tramitación dos expedientes de control financeiro. d) A tramitación de todos os expedientes de reintegro e sancionadores. Para este efecto, na resolución de incoación de cada expediente nomearanse persoas funcionarias ás que se lle encomende a instrución e a secretaría do expediente, respectivamente. e) A elaboración e seguimento individualizado de calquera control de fondos públicos que se lle asignen ao Servizo.1.- Cando sexa necesario obter información ou realizar algunha actuación concreta, a Intervención poderá solicitar a colaboración dos órganos doutras administracións públicas, nos termos do artigo 8 do Texto refundido da lei reguladora das facendas locais.2.- Así mesmo, conforme o establecido no artigo 222 do Texto refundido da lei de facendas locais, poderá solicitar os antecedentes que estime necesarios, comprobar documentos, solicitar os informes e asesoramento necesarios. Os servizos da Deputación remitirán a información, documentación ou informes requiridos coa máxima celeridade.3.- Unidades xestoras e Servizo de Contabilidade. De cada subvención aprobada para o seu control, as distintas unidades xestoras que interveñan na concesión e pago da subvención (unidades xestoras, Servizo de Contabilidade), facilitarán á Intervención cando esta o solicite, a documentación que forme cada expediente de control.1.-O procedemento de control financeiro iniciarase sempre de oficio, conforme a algunha das seguintes modalidades: a) Mediante o Plan anual de auditorías de subvencións, aprobado por acordo do Pleno da Corporación, ou en virtude de delegación de funcións dun Concello, utilizando para ese efecto os criterios de selección establecidos no Plan citado. b) Por petición razoada doutros órganos ou unidades. c) Mediante acción pública, por denuncia, sempre que conteña os requisitos esixidos na lexislación reguladora do procedemento administrativo común.2.-Tanto as peticións razoadas doutros servizos ou as denuncias han de presentarse debidamente asinadas e con elas xuntarase algún indicio ou elemento de proba que motive, no seu caso, o inicio do procedemento.3.-Recibida a petición razoada ou denuncia, a Intervención emitirá un informe no que se analice a conveniencia ou non de iniciar o procedemento. Á vista deste, a Presidencia ditará, no seu caso, a resolución de incoación, que lle será notificada de inmediato ao interesado.1.- Anualmente, a Intervención elaborará un Plan de auditorías para realizar o control das subvencións e outros pagos realizados nun exercicio anterior. O devandito documento conterá, como mínimo, os seguintes apartados: relación de pagos e perceptores, número de elementos que se han seleccionar e criterios para realizar a selección.2.-O Plan elaborado pola Intervención, despois da emisión dos informes e ditames preceptivos, será presentado ao Pleno da Corporación, para a súa aprobación.3.-Unha vez aprobado será obxecto de publicación no Boletín Oficial da Provincia, para xeral coñecemento, indicando o número de entidades seleccionadas, período ao que se refire a auditoría e importe total dos fondos públicos sometidos a control.4.- Executado o Plan, a Intervención emitirá un informe final, dando conta de maneira resumida das actuacións realizadas, pondo de manifesto as irregularidades atopadas e realizando as propostas de actuación que se consideren necesarias ou convenientes. Este informe será presentado ante o Pleno para o seu coñecemento e aprobación, e no seu caso, a adopción das medidas oportunas.1.-O inicio das actuacións de control financeiro sobre beneficiarios e, no seu caso, entidades colaboradoras, efectuarase mediante a súa notificación, a través de carta certificada, no que se indicará a natureza e alcance das actuacións que se han desenvolver, a data de comparecencia do equipo de comprobación que vai realizalas, a documentación que nun principio debe pórse ao seu dispor e demais elementos que se consideren necesarios.2.-Xunto coa notificación de inicio de actuacións, como anexos, remítenselle á entidade os seus dereitos e obrigas así como o modelo de representación que poderá utilizar no seu caso, conforme a lexislación do procedemento administrativo común. Os devanditos documentos figuran como Anexo I e II da presente ordenanza.1.- Na comunicación de inicio indicaráselle ao beneficiario da subvención o tipo de procedemento ao que se someterá no control a posteriori pola axuda recibida con cargo aos fondos públicos, en función da forma de obter a evidencia razoable de que a actividade ou investimento sexa realizada conforme a finalidade prevista na concesión.2.- Establécense dous tipos de procedementos: a) Procedemento ordinario, coa sigla “PO”: Esixe necesariamente a comparecencia do persoal actuario no domicilio social da entidade, de forma que se poida verificar “in situ” a contabilidade da entidade, a documentación orixinal xustificativa da correcta aplicación dos fondos e financiamento da actividade, así como a comprobación material da obra, instalación ou subministración adquirida. b) Procedemento abreviado, coa sigla “PA”: Instrúese respecto de expedientes nos que a evidencia razoable de que a actividade foi realizada, pódese obter mediante verificación documental. Neste procedemento prescindirase da dilixencia de comparecencia no domicilio social da entidade, substituíndo este trámite pola remisión de documentación que lle sexa solicitada ou verificación de documentos nas dependencias da Intervención. Á vista da documentación que conste no expediente, de consideralos correctos conforme a lexislación aplicable, a Intervención poderá dar por terminadas as actuacións. Noutro caso, emitirase unha dilixencia, que lle será notificada á entidade, estendendo as actuacións á comprobación da contabilidade ou calquera outra documentación ou información requirida a terceiros, ata poder verificar completamente o emprego dado aos fondos públicos.3.- Con carácter xeral as actuacións tramitaranse por procedemento ordinario, podéndose incoar polo procedemento abreviado as actuacións que teñan por obxecto a verificación de pagos destinados a realizar actividades, sempre que non excedan de 6.000€, ou para subministracións que non excedan de 3.000€. 1.- As actuacións de control financeiro poderanse desenvolver nos seguintes lugares: a) As actuacións consistentes en verificar documentos que xa consten no expediente administrativo ou sexan remitidos polos suxeitos controlados realizaranse nas dependencias da Intervención provincial. b) A verificación da contabilidade da entidade, así como os xustificantes que lle sirvan de soporte, nas dependencias, oficinas e locais do órgano executor da axuda, beneficiario, entidade colaboradora ou terceiros relacionados co obxecto da subvención ou a súa xustificación, así como nos lugares onde se custodie a documentación ou onde exista algunha proba, aínda que sexa parcial, do cumprimento do obxecto subvencionable, a execución do proxecto, a realización da actividade ou a adopción do comportamento, para os efectos da realización das probas previstas nos programas de traballo. c) En calquera oficina pública, municipal ou provincial que estea máis preto do domicilio social da entidade, cando este non estea dispoñible ou coincida co domicilio particular dalgún membro da directiva ou dalgún socio. d) A comprobación material das obras, instalacións, equipamentos ou subministracións deberá realizarse no lugar onde estean situados.2.- Se o domicilio social radicase no domicilio particular dunha persoa física, realizarase a comprobación in situ nunha oficina pública, municipal ou provincial. Esta circunstancia haberá de comunicala o beneficiario aos órganos de control coa antelación suficiente á realización do control, en concreto ao Negociado de Control financeiro para os efectos de poder concretar o lugar de verificación da subvención.3.- Se durante o control, os beneficiarios cambian de domicilio social, deberán comunicalo á Intervención provincial. As actuacións de control realizadas no domicilio anterior serán válidas en tanto non se comunique o cambio.1.- Cando o control se realice no domicilio social da entidade, lugar de custodia da documentación ou onde se executou o investimento, o horario preferente será o oficial de apertura ao público de 9:00 a 14:30h, de luns a venres, sen prexuízo de que en circunstancias excepcionais debidamente motivadas poida realizarse noutro horario.2.- As actuacións que se desenvolvan nas oficinas públicas municipais ou provinciais realizaranse dentro do horario oficial de apertura ao público (de 9:00 a 14:00h) de luns a venres e, en todo caso, dentro da xornada laboral dos actuarios.3.- Se a persoa representante da entidade obxecto de control fose unha persoa con discapacidade ou con mobilidade reducida, as actuacións desenvolveranse no lugar que lle resulte máis apropiado para poder realizar as verificacións do control financeiro.1.- Os órganos da Intervención que tramiten o procedemento correspondente poderán conceder, a pedimento do suxeitos obxecto de control, unha ampliación ou aprazamento da data previamente notificada na comunicación de inicio.2.- Non se concederá máis dunha ampliación ou aprazamento.3.- Para que a ampliación ou aprazamento poida outorgarse serán necesarios os seguintes requisitos: a) Que se solicite, mediante a presentación dun escrito dirixido á Deputación, Servizo de Fiscalización, Negociado de control financeiro ou ben por correo electrónico control. financiero@dicoruna. es dentro dos tres días hábiles seguintes á comunicación de inicio. No escrito presentado indicarase o número de expediente para o que se solicita o aprazamento, sinalando a nova data proposta. b) Que se xustifique a concorrencia de circunstancias que o aconsellen e a proposta da nova data de realización do control, que será posteriormente concretado polos actuarios mediante correo ordinario ou correo electrónico á dirección postal ou electrónica indicada na solicitude.4.- A nova data proposta non vincula para realizar o control dos fondos públicos, sendo decisión última dos actuarios sinalar o día e hora para a auditoría.5.- O acordo de concesión ou a denegación, que deberá ser motivado, non será susceptible de recurso. Todas as probas, comprobacións e verificacións estarán encamiñadas a obter algunha ou varias das seguintes evidencias: a) Evidencia física, obtida da inspección física das actividades ou investimentos subvencionados. (Exemplos: visitar as obras subvencionadas, verificar a maquinaria subvencionada, entre outros). Poderá documentarse mediante fotografías, memorandos, esquemas, diagramas, gráficos ou informes técnicos periciais. b) Evidencia documental sobre as xustificacións orixinais que achegou o beneficiario, así como verificación do seu reflexo sobre os rexistros contables do beneficiario. Está integrada por informacións materializadas en contratos, rexistros ou facturas, entre outros. c) Evidencia testemuñal obtida mediante entrevistas ou preguntas aos representantes da entidade beneficiaria, enquisa a beneficiarios últimos (por exemplo, nunha actividade formativa entrevistas aos alumnos) ou petición de confirmación de datos, (cartas ao provedor para que confirme as operacións). Consiste en obter información apropiada das persoas que a posúen dentro e fóra da entidade, mediante enquisas, entrevistas. d) Evidencia analítica, derivada da análise da información económico – financeira e contable da entidade beneficiaria (contas anuais, imposto sobre sociedades, outras declaracións de natureza tributaria, memorias e publicacións). e) Evidencia informática, información e datos contidos en soportes electrónicos, informáticos, programas e aplicacións utilizadas nos procedementos de xestión do auditado. Na tramitación do control financeiro os actuarios e demais membros que realizan o control emitirán dilixencias e informes, documentos gráficos (fotografías) e calquera outro documento de proba, que documente o expediente. a) As dilixencias. Os actuarios poderán facer constar todas as súas actuacións mediante dilixencias de calquera tipo. b) Os informes. Os informes que se emitan serán provisionais, para os efectos de poder presentar alegacións e en caso de presentarse, emitirase o informe definitivo que será notificado á entidade beneficiaria e no seu caso, aos presidentes, tanto ao actual da entidade como, ao que o era no momento da concesión e pago da axuda sometida á verificación a posteriori. Se ao informe provisional, notificado en todo caso, non se presentasen alegacións durante o período establecido ao efecto, elevarase automaticamente a definitivo, seguindo a tramitación do expediente, ben de arquivo de actuacións, ben incoando expedientes de reintegro e/ou sancionadores.1.- As verificacións necesarias para a consecución dos obxectivos do control realizaranse mediante os procedementos establecidos nas normas de auditoría do sector público e demais normativa aplicable.2.- No exercicio do control deberanse examinar cantos antecedentes, documentación e información sexan necesarios, así como consultar a información contida nos sistemas informáticos de xestión que sexa relevante.3.- O órgano de control poderá solicitar información con transcendencia para as actuacións de control a toda persoa natural ou xurídica, pública ou privada, diferente da sometida ao seu control, procedendo conforme ás seguinte regras: a) Cando a petición se efectúe a persoas privadas realizarase por escrito e concederase un prazo non inferior a dez días hábiles para proporcionar a información solicitada. b) Cando a petición se efectúe no ámbito do sector público realizarase a través dos medios usuais de comunicación entre órganos do sector público.4.- As actuacións finalizarán coa notificación ao beneficiario ou entidade colaboradora do informe de control financeiro. O devandito informe notificarase á entidade no prazo máximo de doce meses, que se contará desde a notificación do inicio de actuacións. O titular do órgano de control deberá adoptar as medidas necesarias para evitar que non se supere o devandito prazo.5.- No caso de que se supere o prazo a que se refire o apartado anterior, a proposta do titular do órgano de control ditarase resolución que declare a caducidade e ordene o arquivo das actuacións, que se notificará á entidade con ofrecemento dos recursos que procedan.6.- As actuacións de control financeiro de subvencións documentaranse e arquivaranse conforme co establecido nas normas de auditoría do sector público e as súas normas de desenvolvemento.7.- No seu caso, se da realización dos controis financeiros, se aprecia información relevante para outras administracións, locais, autonómicas ou estatais, trasladaráselle documentación ou a información pertinente (proxectos de obra, instalacións, actividades realizadas), en favor dos principios de colaboración e coordinación establecidos na lexislación de réxime común. Cando nun expediente de control financeiro se manifeste unha irregularidade que poida dar lugar a un reintegro total ou parcial e que puido cometerse tamén en exercicios anteriores, o actuario responsable deberá facer constar esta circunstancia para que a Presidencia poida ditar unha resolución pola que se acorde a ampliación do procedemento de control a todas as subvencións percibidas pola entidade beneficiaria sobre as que non se produciron os efectos de prescrición da acción. A.- Os beneficiarios de subvencións, obxecto de control financeiro nos expedientes tramitados de forma ordinaria (PO) deberán de pór ao dispor do Negociado de control financeiro e auditoría, como mínimo e no seu caso, a seguinte documentación: 1. Acreditación da representación coa que se actúe, no seu caso, segundo modelo do anexo II desta Ordenanza, achegando fotocopia do DNI.2. Estatutos e CIF da entidade.3. Libro de rexistro de socios actualizado.4. Libros de rexistro de bens e dereitos inventariables.5. Orixinal das facturas, ou calquera outro xustificante, dos gastos incluídos na relación clasificada de gastos da subvención (certificacións, recibos, nóminas, TC1/TC2). No caso de que na citada relación clasificada figuren ata 10 xustificantes, entregarase ao actuario unha fotocopia de todos eles.6. Acreditación documental do pago dos gastos subvencionados: extracto bancario dos movementos dos fondos realizados no ano ao que se refire a subvención e no seguinte. Deberán de ter ao dispor dos actuarios os extractos bancarios orixinais e fotocopias deles para a súa entrega que se incorporarán ao expediente.7. No caso de que financie unha obra, proxecto técnico correspondente, licenza municipal, certificacións de obra, certificados de fin de obra e acreditación documental das modificacións respectivas catastrais e rexistrais. Nestes casos, os actuarios comprobarán materialmente a realización efectiva da obra.8. No caso de que se financie a compra de bens inmobles, certificación da inscrición rexistral a nome da entidade e nota marxinal na que quede constancia da afección do inmoble a finalidade para que foi concedida a subvención.9. No caso de que se financie a compra de bens mobles inventariables, albará da súa entrega, inscrición nos rexistros públicos pertinentes e seguros obrigatorios ITV en vigor, como mínimo. Nestes casos, o ben deberase ensinar aos actuarios.10. No seu caso, modelos fiscais 110,115, 303, 180,190 e 390, ou os equivalentes que no seu momento estean en vigor.11. Rexistros na contabilidade correspondentes ao exercicio ou exercicios aos que correspondan os xustificantes que figuren na relación clasificada de gastos presentada no momento de concesión da subvención. Rexistro contable da subvención, con expresión do asento contable practicado e do ingreso da subvención na conta bancaria do beneficiario.12. Libro de actas.13. Certificado do secretario da entidade na que consten o número das súas contas bancarias, indicando o seu IBAN, data de apertura, e peche no seu caso.14. No caso de realización de actividades, cursos, xornadas ou calquera outra actividade onde resulten beneficiadas varias persoas, listaxe de persoas asistentes, coa identificación de cada unha delas e acreditación dos controis de asistencia efectuados.15. Inventario dos bens mobles e inmobles da entidade, no momento actual e no momento da concesión e pago da subvención.16. No caso de realizar actividades ou investimentos de calquera tipo en dependencias municipais cedidas temporal ou indefinidamente á entidade, deberá xustificar documentalmente que o seu ente titular ten constancia dos investimentos realizados neles.17. Relación de directivos da entidade, no momento da solicitude, xustificación e cobranza da subvención, e no momento actual, cuxa copia será entregada ao actuario. No caso de que a directiva actual coa que se iniciou a auditoría non coincida coa que exercía as ditas funcións no momento de concesión e pago da subvención obxecto de control, deberá indicar os datos persoais para efectos de notificación para informarlles do procedemento de control aberto co fin de que quede plenamente garantido o principio de audiencia previa.18. Orixinais de todos os medios empregados para dar publicidade ao obxecto da subvención (carteis, folletos, adhesivos, trípticos ou calquera outro), así como, no seu caso, relación de patrocinadores ou colaboradores indicando a achega de diñeiro ou en especie recibida e a súa correspondente xustificación documental que será entregada ao actuario. No caso de que a entidade só teña un exemplar dos medios utilizados para a publicidade, entregarase unha fotocopia ao actuario, á vista do orixinal. B.- Os beneficiarios de subvencións obxecto de control financeiro en expedientes tramitados de forma abreviada (PA) deberán pór ao dispor do Negociado de control financeiro, como mínimo e, no seu caso, a seguinte documentación: 1. Copia cotexada dos xustificantes de gasto que foron declarados na conta xustificativa presentada no seu día para a concesión da subvención (facturas, nóminas, TC-1, TC-2 recibidos de liquidación de axudas de custe ou gastos de desprazamento, certificacións ou calquera outro utilizado). No seu caso, modelos fiscais 110, 115, 303, 180, 190 e 390 ou os respectivos que estean en vigor.2. Copia cotexada da transferencia ou documento bancario que acredite o pago, ao acredor final, así como do extracto bancario cos movementos de fondos realizados no exercicio ao que corresponde a subvención e do ano seguinte.3. Orixinais de todos os medios empregados para dar publicidade ao obxecto da subvención (carteis, folletos, adhesivos, trípticos ou calquera outro), así como, no seu caso, relación de patrocinadores ou colaboradores indicando a achega de diñeiro ou en especie recibida e a súa correspondente xustificación documental que será entregada ao actuario. No caso de que a entidade só teña un exemplar dos medios utilizados para a publicidade, entregarase unha fotocopia ao actuario, á vista do orixinal.1.- Cando no exercicio do control financeiro o órgano de control entenda que os feitos comprobados constitúan infraccións que puidesen dar lugar a responsabilidades penais, laborais ou tributarias emitirá un informe especial.2.- Cando se trate de controis sobre beneficiarios, o informe especial deberá indicar os seguintes aspectos: a) O beneficiario e a referencia aos fondos públicos controlados. b) A identificación dos presuntos responsables. c) As presuntas infraccións, con descrición dos feitos constatados.3.- Os informes especiais emitiranse axiña que se teña constancia das posibles responsabilidades, independentemente da emisión do correspondente informe de control financeiro e de que nel se fagan constar os feitos manifestados.4.- O informe especial remitirase a entidade controlada para os efectos de alegacións.5.- Transcorrido o prazo de quince días hábiles e se, a xuízo do órgano de control, persistisen as infraccións, o informe, acompañado de copia dos documentos nos que conste a evidencia obtida e das alegacións que realice a entidade, enviaranse aos órganos da administración correspondente, sen prexuízo da continuación das actuacións de control que deron orixe ao informe especial.6.- Nos supostos en que o órgano de control aprecie que puidesen existir indicios de delito valorará, en función das circunstancias concorrentes, a comunicación inmediata ao Ministerio Fiscal, sen envío previo para os efectos de alegacións. Unha vez finalizada a tramitación dos expedientes do control financeiro do plan anual do exercicio, publicarase no BOP e na páxina web provincial o resultado dos informes (favorables, con observacións, coas propostas correspondentes de sanción e/ou reintegro). Relacionarase o número de expediente, CIF, entidade beneficiaria, obxecto e importe de pago. A tramitación dos expedientes de reintegro de subvencións derivados dun expediente de control financeiro previo, exercerao os órganos do Servizo de fiscalización e control financeiro, Negociado de Control financeiro e auditoría. Se despois da realización do control financeiro, se incoa expediente de reintegro parcial ou total da subvención, daráselle traslado á Unidade central de Tesourería, para os efectos de, no seu caso, adoptar a medida cautelar de retención de pagos, conforme establece o artigo 35 da LXS. Ao abeiro do artigo 56. c da Lei 38/2003, do 17 de decembro, xeral de subvencións, tipifícanse como infraccións leves as seguintes condutas: a) Os pagos realizados en metálico. b) O incumprimento das obrigas de publicidade. As sancións polas infraccións graduaranse en cada caso concreto atendendo a: a) Comisión repetida de infraccións: entre 10 e 75 puntos. Ano anterior infracción grave: 50 puntos. Ano anterior infracción moi grave: 75 puntos. Segundo ano anterior infracción grave: 40 puntos. Segundo ano infracción moi grave: 60 puntos. Terceiro ano anterior infracción grave: 30 puntos. Terceiro ano anterior infracción moi grave: 50 puntos. Cuarto ano anterior infracción grave: 20 puntos. Cuarto ano anterior infracción moi grave: 40 puntos. b) Resistencia, negativa ou obstrución: entre 10 e 75 puntos. En todo caso: 75 puntos c) Utilización de medios fraudulentos: entre 20 e 100 puntos. Anomalías contables, infracción grave: 40 puntos Anomalías contables, infracción moi grave: 50 puntos Facturas falsas ou falseadas, infracción grave: 70 puntos Facturas falsas ou falseadas, infracción moi grave: 100 puntos Utilización de persoas que dificulten a comprobación da realidade da actividade subvencionada infracción grave: 20 puntos Utilización de persoas que dificulten a comprobación da realidade da actividade subvencionada infracción moi grave: 30 puntos d) Ocultación: entre 10 e 50 puntos. En todo caso: 30 puntos 1.-Regúlase a gradación de cada unha delas nos puntos seguintes: 2.-Pagos en metálico 3.-Incumprimento das obrigas de publicidade 4.-Libros sen legalizar, contas sen aprobar e/ou conta xustificativa inexacta: 5.- Non atender algún requirimento: Falta de achega de probas e documentos requiridos ou negativa á súa exhibición e incumprimento da obriga de colaborar e facilitar documentación 6.- Inexactitude ou omisión dunha ou varias operacións na contabilidade e rexistros legalmente establecidos 7.- Incumprimento da obriga de levar a contabilidade ou rexistros legalmente esixidos O réxime e obrigas contables das entidades non lucrativas, enténdese nos termos previstos no Anexo III desta ordenanza.8.- Levar contabilidades diversas 9.- Utilización de contas con significado distinto ao que corresponde 10.- O importe das sancións leves impostas a un mesmo infractor por cada subvención non excederá no seu conxunto do importe da subvención inicialmente concedida.1.- O artigo 62 da Lei xeral de subvencións establece que as infraccións graves serán sancionadas con multa pecuniaria proporcional do tanto ao dobre da cantidade indebidamente obtida, aplicada ou non xustificada. Para unha axeitada gradación das devanditas subvencións obxecto de control financeiro establécese o seguinte cadro: 1.- No artigo 63 da Lei xeral de subvencións establece que as infraccións moi graves serán sancionadas con multa pecuniaria proporcional do dobre ao triplo da cantidade indebidamente obtida, aplicada ou non xustificada. Para unha axeitada gradación das devanditas subvencións obxecto de control financeiro establécese o seguinte cadro: 2.- O importe das sancións graves e moi graves impostas a un mesmo infractor por cada subvención non excederá no seu conxunto do triplo do importe da cantidade obtida, aplicada ou non xustificada ou, no caso de entidades colaboradoras, dos fondos indebidamente aplicados ou xustificados. Segundo o artigo 66 da LXS “a competencia para impor sancións nas corporacións locais corresponde aos órganos de goberno que teñan atribuídas tales funcións na lexislación de réxime local.” Órgano competente para a imposición da sanción é a Presidencia da Deputación 1) Acordo de inicio coas circunstancias determinantes da infracción detectadas nas actuacións de control financeiro establecidas no art.67.2 da LXS.2) Notificación do acordo ao inculpado e, no seu caso, ao denunciante e demais interesados (órganos directivos da entidade). 3) Resolución e notificación desta.4) Execución da sanción. Para a súa cobranza será aplicable o réxime xurídico disposto para os ingresos de dereito público no Texto refundido da lei reguladora das facendas locais, aprobado por Real decreto lexislativo 2/2004 do 5 de marzo, e a tramitación dos expedientes estará a cargo dos Servizos de Xestión Tributaria e Recadación da Tesourería Provincial. A presente Ordenanza será obxecto de publicación íntegra no Boletín Oficial da Provincia da Coruña, entrando en vigor aos quince días trala súa publicación. DEREITOS (Artigos 35 e 26 da Lei 30/92, do 26 de novembro, de réxime xurídico das administracións públicas e do procedemento administrativo común e artigo 48 da Lei 38/2003, do 17 de novembro, xeral de subvencións). Dereito a ser informado e asistido polos funcionarios/as actuantes sobre o exercicio do seu dereito e o cumprimento das súas obrigas. Dereito a utilizar calquera das linguas oficiais no territorio da nosa Comunidade Autónoma (galego ou castelán). Dereito a coñecer, en calquera momento, o estado de tramitación do seu procedemento. Dereito a coñecer a identidade das autoridades e persoal ao servizo da Deputación baixo cuxa responsabilidade se tramitan as actuacións de control. Dereito a solicitar certificación e copia dos documentos por el presentados, así como a obter copia selada dos documentos presentados perante a administración, sempre que se acheguen xunto cos orixinais para o seu cotexo e, dereito á devolución dos orixinais dos devanditos documentos, sempre que non deban constar no expediente. Dereito a non achegar aqueles documentos xa presentados e que estean en poder da administración actuante. Dereito, nos termos legalmente previstos, ao carácter reservado dos datos, informes ou antecedentes obtidos pola Intervención provincial, que soamente poderán ser utilizados para o exercicio do control financeiro, servir de fundamento para a esixencia do reintegro e, no seu caso, para pór en coñecemento dos órganos competentes os feitos que puidesen ser constitutivos de infracción administrativa, responsabilidade contable ou penal (artigo 48 da Lei 38/2003). Dereito a ser tratado co debido respecto e consideración polo persoal ao servizo da Intervención provincial. Dereito a que as actuacións que requiran a súa intervención se leven a cabo na forma que lle resulte menos gravosa. Dereito a formular alegacións e achegar documentos, que serán tidos en conta ao redactar o correspondente informe Dereito a formular queixas e suxestións en relación ao procedemento seguido e á actuación dos funcionarios. Dereito a que as manifestacións con relevancia se recollan nas dilixencias que estenda o persoal actuante. Dereito a obter copia dos documentos que integren o expediente administrativo. Dereito a que se lle notifique o informe no que se recollan as conclusións do procedemento de control. OBRIGAS (Artigo 46 da Lei 38/2003, do 17 de novembro, xeral de subvencións). Obriga de prestar colaboración cos funcionarios/as que leven a cabo as tarefas de control Obriga de facilitar canta documentación se lle requira para realizar as tarefas de control. Facilitar o libre acceso á documentación obxecto de comprobación, incluídos os programas e soportes informáticos. Facilitar o libre acceso aos locais de negocio e demais establecementos nos que se desenvolva a actividade subvencionada Permitir verificar a realidade e regularidade das operacións de financiamento con cargo á subvención. Permitir a obtención de copias ou a mesma retención das facturas, documentos equivalentes ou substitutivos e de calquera outro documento relativo ás operacións dos que se deduzan indicios da incorrecta obtención, goce ou destino da subvención. Permitir o libre acceso á información das contas bancarias das entidades financeiras onde se efectuase a cobranza da subvención ou con cargo ás que se poidan realizar as disposicións de fondos. A negativa ao cumprimento destas obrigas será considerada resistencia, escusa, obstrución ou negativa, para os efectos de apreciar unha posible causa de reintegro dos fondos percibidos, sen prexuízo das sancións que, no seu caso, lle puidesen corresponder. D./Dª……….…….…. con DNI núm…….…. e domicilio para os efectos de notificacións en….………., na súa calidade de presidente/a da entidade……….…. á que lle foi concedida a subvención para realizar (obxecto)………………. pola Deputación da Coruña. De conformidade co artigo 32 da Lei 30/1992, do 26 de novembro, de réxime xurídico das administracións públicas e procedemento administrativo común, OUTORGA A REPRESENTACIÓN a D./Dª………………. con DNI núm………………. e domicilio para os efectos de notificacións en…………………. para que realice no seu nome e representación cantas actuacións fosen necesarias no procedemento de control financeiro da subvención arriba indicada, incluído asinar actas, contestar a requirimentos, presentar recursos e desistir de accións. A Coruña,……. de. de 20…. O/A OUTORGANTE O/A REPRESENTANTE (selo e sinatura) A Deputación Provincial da Coruña ten unha especial relación coas numerosas entidades non lucrativas que teñen o seu domicilio ou realizan a súa actividade na provincia, dado que moitas delas son beneficiarias de subvencións no ámbito cultural, deportivo, social, de axuda ao desenvolvemento ou de promoción económica. Por esta razón, considerou necesario emitir a presente nota, para que todas elas poidan cumprir adecuadamente coa obriga de levar a contabilidade nos termos esixidos pola lexislación mercantil e sectorial aplicable ao beneficiario en cada caso, así como coas normas específicas de cada convocatoria de subvencións (art.14.1 f da Lei 38/2003, do 17 de novembro, xeral de subvencións). Coa finalidade indicada, na presente nota preténdese sistematizar a normativa vixente reguladora das obrigas contables das entidades non lucrativas, especialmente unha vez que entrou en vigor a Lei 27/2014, do 27 de novembro, do imposto sobre sociedades, que a pesar da súa recente publicación, xa sufriu unha modificación que afecta a esta materia (nova redacción dada ao artigo 124.3 polo Real decreto lei 1/2015, do 27 de febreiro. Tendo en conta a dita lei, así como as disposicións contables vixentes para entidades non lucrativas (R. D. 1491/2011, polo que se aproban as normas de adaptación do Plan xeral de contabilidade ás entidades sen fins lucrativos, e Resolución do ICAC do 26 de marzo de 2013, polo que se aproba o Plan de contabilidade de pequenas e medianas entidades sen fins lucrativos), e tamén a normativa sectorial aplicable que se citará en cada caso, pódese facer o seguinte resumo: Por disposición expresa do artigo 3 do R. D. 1491/2011, estas entidades deben levar a súa contabilidade de acordo coas ditas normas; no entanto, poderán aplicar o Plan de contabilidade de pequenas e medianas entidades, aprobado por Resolución do ICAC do 26 de marzo de 2013 (BOE número 85, do 9 de abril de 2013), se na data de peche de cada exercicio cumpren, polo menos, dúas das circunstancias seguintes: a) Que o total das partidas do activo non supere os dous millóns oitocentos cincuenta mil euros. b) Que o importe neto do seu volume anual de ingresos non supere os cinco millóns setecentos mil euros. c) Que o número medio de traballadores empregados durante o exercicio non sexa superior a cincuenta. Mesmo na aplicación deste plan, aquelas entidades cuxo activo e o seu volume de ingresos non superen os 150.000 euros e non dispoñan de máis de cinco traballadores empregados, poderán acollerse aos criterios específicos de microentidades sen fins lucrativos (Norma terceira da Resolución do 26 de marzo de 2013). Levar a adaptación do Plan xeral de contabilidade, ben sexa na súa versión xeral ou o correspondente a pequenas e medianas entidades, tamén se impón ás fundacións de interese galego creadas e reguladas ao amparo da Lei 12/2006, por aplicación da Disposición adicional cuarta da devandita lei. Levar a contabilidade segundo este plan supón, en definitiva, a realización de asentos cronolóxicos nun Libro Diario segundo a técnica da partida dobre e a formulación posterior das Contas anuais correspondentes a cada exercicio, integradas polo balance, a conta de resultados e a memoria (na que as entidades que sigan a versión xeral do plan han de incorporar información sobre os fluxos de efectivo). Unha vez formuladas, as Contas anuais han de ser sometidas a aprobación da asemblea e depositadas no rexistro correspondente. Desde un punto de vista fiscal, a maior parte destas entidades estarán acollidas ao réxime tributario regulado na Lei 49/2002, do 23 de decembro, de réxime fiscal de entidades sen fins lucrativos e de incentivos ao mecenado, polo que están obrigadas a presentar declaración do imposto sobre sociedades, tanto polas rendas exentas como non exentas (art.13). Con carácter xeral, as restantes asociacións constituídas ao abeiro da Lei orgánica 1/2002, que non dispoñan da declaración de utilidade pública, están suxeitas ás obrigas contables dispostas no artigo 14 da devandita lei, no que se dispón que “deben levar unha contabilidade que permita obter a imaxe fiel do patrimonio, do resultado e da situación financeira da entidade, así como as actividades realizadas, efectuar un inventario dos seus bens e recoller nun libro as actas das reunións dos seus órganos de goberno e representación. Deberán levar a súa contabilidade conforme as normas específicas que lles resulten de aplicación. Dada a falta de concreción do precepto, no que só se recollen principios máis que normas concretas de aplicación contable, deberá interpretarse en función das operacións que levan a cabo, distinguindo entre aquelas entidades que obteñen ingresos pola realización dalgunha actividade económica, daquelas outros que non realizan actividade económica e só se financian con cotas de socios e subvencións, porque precisamente este matiz marcará o diferente grao das obrigas contables. Se a entidade só rexistra ingresos propios da súa actividade non lucrativa (cotas de socios, subvencións e donativos), non resultará afectada polas esixencias contables derivadas da nova Lei 27/2014, do imposto sobre sociedades. En tal caso, a súa contabilidade pode cinguirse ás seguintes obrigas: Levar o Libro diario, isto é, un rexistro por orde cronolóxica de ingresos e gastos, debidamente dilixenciado polas persoas titulares da Presidencia, Secretaría e Tesourería. Liquidación anual, determinando o resultado do exercicio (déficit ou superávit). Esta liquidación ha de someterse á aprobación da asemblea de socios, deixando constancia expresa do acordo adoptado, facendo constar na acta as principais magnitudes. Libro Inventario de Bens e Dereitos: No que se detalle cada un dos bens ou dereitos dos que é titular a entidade, rexistrando as altas e baixas que se van producindo. Recollerase neste Libro ou rexistro os saldos de contas bancarias e efectivo. As modificacións ou rectificacións anuais serán aprobadas tamén pola asemblea de socios, deixándose constancia na acta e no propio libro, mediante dilixencia estendida pola persoa titular da secretaría. Estes documentos, aínda que non se confeccionen seguindo o Plan contable adaptado a entidades non lucrativas nin a técnica da partida dobre, serán suficientes para recoller a situación económico-patrimonial e financeira da entidade. Tamén poderán acollerse a este réxime contable aquelas entidades que, aínda percibindo algunha renda suxeita ao imposto sobre sociedades (rendementos de capìtal mobiliario, alugueiros), cumpran o tres requisitos establecidos no artigo 124.3 LIS para non estar obrigados a presentar declaración por este imposto, a saber: e) Que os seus ingresos totais non superen os 50.000 euros anuais. f) Que os ingresos correspondentes a rendas non exentas non superen os 2.000 euros. g) Que todas as rendas non exentas que obteñan estean sometidas a retención. Realmente, este réxime só será aplicable para aquelas entidades que non emitan factura ningunha (a non ser que esta sexa en concepto de alugueiro dun inmoble), dado que se se presta un servizo polo que haxa que facturar xa non se cumpriría co terceiro dos requisitos. Cando as asociacións perciban rendas derivadas de actividades económicas (a non ser que cumpran o tres requisitos enunciados no apartado anterior), estarán obrigadas a presentar declaración do imposto sobre sociedades, tal como establece o artigo 125 da Lei do imposto sobre sociedades. Por tanto, impónselles as obrigas contables establecidas no artigo 120 da lei, isto é, levar a contabilidade de acordo co disposto no Código de Comercio ou co establecido nas normas polas que se rexen. Para o caso de asociacións, as obrigas contables serán as establecidas no apartado 1º da presente nota. Segundo o establecido no artigo 120.1 da Lei do imposto, levar a contabilidade ha de permitir identificar os ingresos e gastos correspondentes ás rendas exentas e non exentas. Segundo o establecido no artigo 43.1 da Lei 3/2012, do 2 de abril, do deporte de Galicia, as entidades deportivas deberán levar uns libros de contabilidade, susceptibles de xustificar a exactitude das operacións económicas realizadas e que reflictan a imaxe fiel do seu patrimonio. O precepto citado ten certo paralelismo co que regula as obrigas contables das asociacións, polo que tamén se caracteriza pola súa falta de concreción. Por iso, ante tal similitude, ben se pode aplicar a distinción realizada anteriormente con respecto ás asociacións, resultando de distinto grao as obrigas contables dos clubs que si puidesen realizar algunha actividade económica daqueloutros que non a realizan e só se financien coas cotas dos seus asociados, subvencións e donativos. Os primeiros terán que seguir a adaptación do Plan xeral de contabilidade para entidades non lucrativas, mentres que os segundos cumprirán co principio de imaxe fiel do patrimonio se, polo menos, elaboran a información contable segundo as indicacións expostas no apartado 2º a). A título de exemplo bastante común, hai que aclarar que aqueles clubs que perciben ingresos derivados de patrocinios ou venda de publicidade, ao tratarse dunha prestación de servizos, están obrigados a emitir factura por tal concepto, polo que deberán levar contabilidade segundo o Plan adaptado a entidades non lucrativos que lles corresponda e, por suposto, realizar a declaración do imposto sobre sociedades. Trato especial neste apartado merecen as federacións deportivas galegas, ás que se aplica a Resolución do 23 de maio de 2011 da Secretaría Xeral para o Deporte (DOG número 106, do 3 de xuño de 2011). En virtude da devandita resolución, estas entidades están obrigadas a aplicar o Plan xeral de contabilidade aprobado por R. D. 1514/2007, do 16 de novembro, ou o Plan xeral de contabilidade de pequenas e medianas empresas e os criterios específicos para microempresas aprobados por R. D. 1515/2007, da mesma data. Ademais deberán legalizar os seus libros dentro dos catro meses seguintes á finalización do seu exercicio económico no Rexistro de Asociacións Deportivas e Deportistas de Galicia, órgano perante o que han de presentar as súas contas, unha vez aprobadas e asinadas por todos os membros do órgano de representación, no mes seguinte á súa aprobación e, en todo caso, antes do 30 de xullo de cada ano. Complementariamente, aquelas federacións que resulten obrigadas conforme o Plan de auditorías aprobado pola administración deportiva, deberán achegar un informe de auditoría. En virtude de todo o exposto anteriormente, a Deputación da Coruña, no exercicio do control financeiro de subvencións, velará pola correcta aplicación destas normas contables e sancionará, segundo o disposto na Lei xeral de subvencións, ás entidades que incorran nalgún incumprimento. A Coruña, 15 de xuño do 2015 O Presidente, O Secretario, Diego Calvo Pouso José Luis Almau Supervía